
KURZUSLEÍRÁS 

A kurzus során a fenomenológiai hagyomány legkiemelkedőbb magyar képviselőjének, Tengelyi Lászlónak a korai korszakával fogunk foglalkozni. Ebben az időszakban dolgozza ki a szerző a „sorsesemény” fogalmát. Részletes filozófiatörténeti és fenomenológiai elemzések segítségével etikai és tapasztalatelméleti síkon is értelmezi e fogalmat. Két könyvvel fogunk foglalkozni: A bűn mint sorsesemény című könyvet végigolvassuk, és az Élettörténet és sorsesemény című könyvből is olvasunk fejezeteket. Tengelyi tanulmányozása nem csak egy eredeti gondolkodó munkásságával való megismerkedésre ad alkalmat, hanem a filozófiatörténet számos momentumának mélyebb megértésére is, különös tekintettel bűn és szabadság összefüggésének modern történetére, valamint a 20. századi fenomenológiai hagyományra.

Oktató: Schmal Dávid Flórián (schmal.david@gmail.com)
Időpont: kedd 12:30 – 14:00.
Hely: BTK D 614.

Munkamódszer
A kurzus során a szerző említett könyveinek egy-egy fejezetét fogjuk közösen, szövegközeli módon értelmezni. Minden órán az adott fejezet tartalmából meghallgatunk egy 15–20 perces vitaindító referátumot. A könyvek pdf verzióit hozzáférhetővé fogom tenni.


Követelmények
Jelenlét az órákon, olvasás minden órára, aktív órai részvétel. 3 hiányzás megengedett. Jegyet 15–20 perces referátummal lehet szerezni. Az aktív órai részvétel 40%-ban, a referátum 60%-ban számít be a jegybe.

Kötelező irodalom
Tengelyi László. 1992. A bűn mint sorsesemény. Atlantisz.
Tengelyi László. 1998. Élettörténet és sorsesemény. Atlantisz. (Részletek)

Elsődlegesen ajánlott irodalom:
Tengelyi, László. 2007. Tapasztalat és kifejezés. Atlantisz.
Tengelyi László. 2017. Őstények és világvázlatok. Atlantisz.
Tengelyi, László. 2016. Welt und Unendlichkeit: Zum Problem phänomenologischer Metaphysik. Verlag Karl Alber. https://doi.org/10.5771/9783495860496.
Fehér M. István. 2015. „Sorsesemény és narratív identitás”. Magyar Filozófiai Szemle, 59(4): 11–42.
Komorjai, László. 2024. Keletkezés és végtelen. L’Harmattan Kiadó.
Marosán, Bence Péter, szerk. 2019. Élettörténet, sorsesemény, önazonosság. Tanulmányok Tengelyi László emlékére. Budapest: Könyvpont.
Olay Csaba – Ullmann Tamás. 2011. Kontinentális filozófia a XX. században. Budapest: L’Harmattan.
Szegedi, Nóra. 2015. „Kant lehetséges szerepe egy fenomenológiai elementáretikában”. Magyar Filozófiai Szemle, 59(4): 43–55.

